ຈີນເຕືອນ ສະຫະລັດ ບໍ່ໃຫ້ພົບປະກັບ ອົງ Dalai Lama
ທຳນຽບຂາວ ​ໄດ້​ປະ​ກາດ ​​ເມື່ອ​ອາທິດ​ແລ້ວ​ນີ້ ວ່າ ທ່ານ ​ໂອ​ບາ​ມາ ຈະ​ກ່າວ​ຄຳ​ເຫັນ ຢູ່​ທີ່​ພິທີ​ພາວະນາ​ ໃນ​ຕອນ​ຮັບ​ປະທານ​ອາຫານ​ເຊົ້າ ທີ່ອົງ Dalai Lama ຈະເຂົ້າຮ່ວມດ້ວຍເຊັ່ນກັນ.
ຈີນກ່າວໃນວັນຈັນມື້ນີ້ ວ່າ ຕົນບໍ່ເຫັນດີນຳ ປະເທດໃດໆກໍຕາມ ທີ່ຈະພົບປະກັບອົງ Dalai Lama ບໍ່ວ່າ  ຫຼັງຈາກທຳນຽບຂາວ ກ່າວວ່າ ປະທານາທິບໍດີ ສະຫະລັດທ່ານບາຣັກ ໂອບາມາ ຈະເຂົ້າຮ່ວມພິທີພາວະນາ ແຫ່ງຊາດ ໃນຕອນຮັບປະທານອາຫານເຊົ້າ ກັບຜູ້ນຳທາງຈິດໃຈ ຂອງທິເບດ ໃນອາທິດນີ້ ຢູ່ທີ່ກອງປະຊຸມຖະແຫລງຂ່າວ ໃນປັກກິ່ງ ໂຄສົກກະຊວງຕ່າງ ປະເທດຈີນ ທ່ານ Hong Lei ຍັງຮຽກຮ້ອງໃຫ້ສະຫະລັດ ຮັບມືກັບ ເລື້ອງນີ້ ທຳນຽບຂາວ ໄດ້ປະກາດ ເມື່ອອາທິດແລ້ວນີ້ ວ່າ ທ່ານ ໂອບາມາ ຈະກ່າວຄຳເຫັນ ຢູ່ທີ່ ພິທີພາວະນາໃນຕອນຮັບປະທານອາຫານເຊົ້າ ວັນທີ 5 ກຸມພາ ໃນວໍຊິງຕັນ ກ່ຽວກັບ ຄວາມສຳຄັນຂອງສິດເສລີພາບ ໃນການນັບຖືສາສະໜາ ອົງ Dalai Lama ມີກຳນົດ ຈະເຂົ້າ ຮ່ວມພິທີດັ່ງກ່າວ ເຖິງຢ່າງໃດກໍຕາມ ທຳນຽບຂາວບໍ່ໄດ້ປະກາດວ່າ ຈະມີການ ພົບປະກັນໂດຍກົງ ລະຫວ່າງທັງສອງທ່ານ ບັນດາເຈົ້າໜ້າທີ່ຈີນ ມີຄວາມໂກດແຄ້ນ ເວລາທ່ານ ໂອບາມາ ໄດ້ພົບປະກັບ ອົງ Dalai Lama ເປັນຄັ້ງທີ 3 ໃນວໍຊິງຕັນເມື່ອເດືອນແລ້ວນີ້ ປັກກິ່ງ ຖືວ່າ ອົງ Dalai Lama ເປັນຜູ້ຢາກແບ່ງແຍກດິນແດນທີ່ອັນຕະລາຍ ຜູ້ທີ່ຫາທາງ ທີ່ຈະສ້າງຕັ້ງ ທິເບດໃຫ້ເປັນເອກະລາດ